**Lietošanas instrukcija: informācija lietotājam**

**Sēra RFF 333,3 mg/g ziede**

*Sulfur ad usum externum*

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā ārsts, farmaceits vai medmāsa Jums teicis(‑kusi).

- Saglabājiet šo instrukciju! Iespējams, ka vēlāk to vajadzēs pārlasīt.

1. Ja Jums nepieciešama papildus informācija vai padoms, vaicājiet farmaceitam.
2. Ja Jums rodas jebkādas blakusparādības, konsultējieties ar ārstu, farmaceitu vai medmāsu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
3. Ja pēc2 nedēļām nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt**:

1. Kas ir Sēra RFF ziede un kādam nolūkam to lieto

2. Kas Jums jāzina pirms Sēra RFF ziedes lietošanas

3. Kā lietot Sēra RFF ziedi

4. Iespējamās blakusparādības

5. Kā uzglabāt Sēra RFF ziedi

6. Iepakojuma saturs un cita informācija

1. **KAS IR SĒRA RFF ZIEDE UN KĀDAM NOLŪKAM TO LIETO**

Sēra RFF ziede ir pretkašķa līdzeklis lietošanai uz ādas.

1. **KAS JUMS JĀZINA PIRMS SĒRA RFF ZIEDES LIETOŠANAS**

**Nelietojiet Sēra RFF ziedi šādos gadījumos:**

* ja Jums ir alerģija pret sēru saturošām zālēm vai kādu citu (6. punktā minēto) šo zāļu sastāvdaļu;
* grūtniecības un bērna barošanas ar krūti periodā;
* bērniem līdz 2 gadu vecumam.

**Brīdinājumi un piesardzība lietošanā**

* Izvairīties no zāļu iekļūšanas acīs, mutē un uz gļotādām, tai skaitā elpošanas ceļos.
* Pirms Sēra RFF ziedes lietošanas konsultējieties ar ārstu, farmaceitu vai medmāsu.
* Uzmanīgi lietot ekzēmas slimniekiem, jo iespējama sēra uzsūkšanās, radot galvassāpes, reiboni, smagākos gadījumos – vemšanu, muskuļu krampjus, kolapsu.
* Sēra RFF ziede var nosmērēt veļu.

**Bērni un pusaudži**

Dati par Sēra RFF ziedes lietošanas drošumu bērniem nav pieejami.

**Citas zāles un Sēra RFF ziede**

Pastāstiet ārstam vai farmaceitam par visām zālēm, kuras lietojat, pēdējā laikā esat lietojis vai varētu lietot.

Sērs pastiprina policiklisko aromātisko ogļūdeņraža savienojumu un ārīgi lietojamo pretvēža zāļu iedarbību.

**Sēra RFF ziedes lietošana kopā ar uzturu, dzērienu un alkoholu**

Sēra RFF ziedes lietošanas uz ādas efektivitāti un drošumu uzturs, dzērieni un alkohols neietekmē.

**Grūtniecība, barošana ar krūti un fertilitāte**

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība, vai plānojat grūtniecību, pirms šo zāļu lietošanas konsultējieties ar ārstu vai farmaceitu.

Nav pierādīts Sēra RFF ziedes lietošanas drošums grūtniecības un bērna barošanas ar krūti periodā, tādēļ grūtniecēm un sievietēm, kas baro bērnu ar krūti, to nedrīkst lietot.

Nav pieejami dati par Sēra RFF ziedes ietekmi uz fertilitāti.

**Transportlīdzekļu vadīšana un mehānismu apkalpošana**

Nav piemērojama.

**Sēra RFF ziede satur cetostearilspirtu**

Sēra RFF ziedes sastāvā esošais cetostearilspirts var izraisīt lokālas ādas reakcijas (piemēram, kontaktdermatītu).

1. **KĀ LIETOT SĒRA RFF ZIEDI**

Lietošanai uz ādas.

Ieziež visu ķermeņa virsmu, izņemot seju, t.i., no kakla līdz kāju pirkstgaliem, atstājot uz ādas uz 12 stundām, ieteicams vakaros. Pēc 12 stundām ziedi nomazgā. Procedūru atkārto divas naktis pēc kārtas un pēc tam vēl divas reizes pēc divu nedēļu pārtraukuma, lai novērstu iespējamo recidīvu.

**Lietošana bērniem un pusaudžiem**

Tā nav ieteicama lietošanai bērniem līdz 2 gadu vecumam, jo nav pietiekamas informācijas par lietošanas drošumu.

**Ja esat lietojis Sēra RFF ziedi vairāk nekā noteikts**

Ārīgi lietojot, pārdozēšana maz iespējama. Nav ziņots par pārdozēšanas gadījumiem.

**Ja esat aizmirsis lietot Sēra RFF ziedi**

Nedrīkst aizmirst lietot ziedi nepieciešamās 4 reizes, lai iegūtu vēlamo ārstniecisko efektu.

Nelietojiet dubultu devu, lai aizvietotu aizmirsto devu.

**Ja Jūs pārtraucat lietot Sēra RFF ziedi**

Sēra RFF ziedes lietošana jāpārtrauc pēc 4 lietošanas reizēm.

1. **IESPĒJAMĀS BLAKUSPARĀDĪBAS**

Tāpat kā visas zāles, Sēra RFF ziede var izraisīt blakusparādības, kaut arī ne visiem tās izpaužas.

Reti (var skart līdz 1 no 1000 cilvēkiem) novērotas paaugstinātas jutības reakcijas, ādas apsārtums un iekaisums (kontaktdermatīts).

**Papildu blakusparādības bērniem**

Dati par bērniem novērotām Sēra RFF ziedes izraisītām nevēlamām blakusparādībām nav pieejami.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu, farmaceitu vai medmāsu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV‑1003. Tīmekļa vietne: www.zva.gov.lv.

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

1. **KĀ UZGLABĀT SĒRA RFF 333,3 MG/G ZIEDI**

Uzglabāt temperatūrā līdz 25°C.

Uzglabāt bērniem neredzamā un nepieejamā vietā.

Nelietot Sēra RFF ziedi pēc derīguma termiņa beigām, kas norādīts uz iepakojuma. Derīguma termiņš attiecas uz norādītā mēneša pēdējo dienu.

Nelietojiet Sēra RFF ziedi, ja pamanāt tās krāsas izmaiņu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

1. **SĪKĀKA INFORMĀCIJA**

**Ko Sēra RFF ziede satur**

Aktīvā viela: 1 g ziedes satur 333,3 mg sēra ārīgai lietošanai.

Citas sastāvdaļas: dzeltenais vazelīns, emulgators (cetostearilspirts, tips B), attīrīts ūdens.

**Sēra RFF ziedes ārējais izskats un iepakojums**

Ziede ir dzeltenā krāsā.

Fasēta pa 30 g alumīnija tūbā, kas aizvākota ar uzskrūvējamu plastmasas vāciņu.

Tūba kopā ar lietošanas instrukciju iepakota kartona kastītē.

AS “Rīgas farmaceitiskā fabrika”

Ozolu iela 10, Rīga, LV-1005, Latvija

Telefons: 67355550, 67355551

Fakss: 67355551

e‑pasts: rff@rff.lv

**Teksta pēdējās pārskatīšanas datums:** 11/2017